سڈنی شیلڈن

پیدائش : 11 فروری 1917ء

انتقال:30 جنوری 2007ء

معروف امریکی ناول نگار اور ٹیلی ویژن لکھاری۔Naked Face, Rage of Angles, Bloodline اور The Other side of Midnight جیسے معروف ناولوں کے مصنف۔ شکاگو میں پیدا ہوئے۔

فنی زندگی 
اُن کے ذاتی حالات بھی کسی ناول کے پلاٹ سے کم دلچسپ نہیں تھے۔ اُن کا بچپن امریکی تاریخ کا بدترین اقتصادی دور تھا جسے آج ہم مہا مندی یا Great Depression کے نام سے یاد کرتے ہیں۔ 1934ء میں جب وہ سترہ برس کے تھے تو بھوک اور بیکاری سے تنگ آکر انھوں نے خودکشی کا منصوبہ بنایا لیکن اس سے پہلے کہ گلے میں پھندا ڈالتے انھیں ہالی وڈ سے ایک پیغام موصول ہوا جس میں ایک فلم کا سکرین پلے لکھنے کی دعوت دی گئی تھی۔

اور یوں زندگی سے بیزار یہ نوجوان ہالی وُڈ اور براڈوے کا ایک مقبول ڈراما نگار بن گیا۔ دوسری جنگِ عظیم کے دوران سڈنی شیلڈن نے ایک جنگی پائلٹ کے طور پر محاذ کا تجربہ بھی حاصل کیا اور خاتمۂ جنگ پر پھر سے ڈرامے اور سکرین پلے لکھنے شروع کر دیے۔ انہیں سن 1948ء میں ’دی بیچلر اینڈ دی بابی سوکسر‘ جیسی معروف فلم کے لیے اکیڈمی ایوارڈ سے نوازا گیا۔

یہ امر قابلِ ذکر ہے کہ انھوں نے پہلا ناول 1970ء میں لکھا جب اُن کی عمر 53 برس ہو چُکی تھی۔ اس سے پہلے وہ ڈرامے، سکرین پلے اور ٹی وی سیریل ہی لکھتے رہے تھے۔

گِنز بُک آف ورلڈ ریکارڈز نے انھیں 1990ء کے عشرے کے آخر میں دنیا کا سب سے زیادہ ترجمہ کیا جانے والا مصنف قرار دیا کیونکہ اُن کے ناول 51 زبانوں میں ترجمہ ہوکر دنیا کے 108 ممالک میں پڑھے جاتے ہیں۔

جس طرح پاک و ہند میں تیرتھ رام فیروزپوری، ابن صفی، گلشن نندہ، دت بھارتی اور رضیہ بٹ کو لاکھوں افراد پڑھتے ہیں لیکن ناقدینِ ادب انھیں مصنف ہی نہیں سمجھتے، اسی طرح انگریزی ادب کے سکّہ بند نقادوں نے سڈنی شیلڈن کو کبھی سنجیدگی سے نہیں لیا اور ہمیشہ ان کی مقبولیت پر ناک بھوں چڑھائی ہے۔

لیکن سِڈنی بھی عرُفی کیطرح غوغائے رقیباں سے بے نیاز آخری دم تک اپنے قارئین کو دلچسپ تحریروں سے محظوظ کرتے رہے۔کیلی فورنیا میں ان کا انتقال ہوا۔

1917ء کی پیدائشیں
2007ء کی وفیات
اکیسویں صدی کے امریکی مرد مصنفین
اکیسویں صدی کے امریکی ناول نگار
اکیسویں صدی کے مرد مصنفین
الینوائے کے منظر نویس
امریکی مرد منظر نویس
امریکی مرد ناول نگار
امریکی یہود
بیسویں صدی کے امریکی مرد مصنفین
بیسویں صدی کے امریکی ناول نگار
بیسویں صدی کے مرد مصنفین
پام سپرنگز، کیلیفورنیا کے مصنفین
دوسری جنگ عظیم کی امریکی عسکری شخصیات
ریںچو میراج، کیلیفورنیا کی شخصیات
شکاگو، الینوائے کے مصنفین
کیلیفورنیا کے منظر نویس
نارتھ ویسٹرن یونیورسٹی کے فضلا
نمونیا سے اموات
نیو یارک (ریاست) کے منظر نویس
یہودی امریکی ناول نگار
ٹونی ایوارڈز فاتحین
یہودی مصنفین
کیلیفورنیا کے ناول نگار
الینوائے کے ناول نگار
اکیسویں صدی کے امریکی یہودی
کیلیفورنیا میں نمونیا سے اموات
بیسویں صدی کے امریکی یہودی